section_heading: Voyager
paragraph_text: Godine 2372. upao je u prostorno-vremenski poremećaj i završio na Zemlji, u alternativnoj stvarnosti. Iako je bio sretan što je ponovo vidio svoju zaručnicu Libby, ipak se odlučuje vratiti u svoju stvarnost, na Voyager. Iste godine prostorni fenomen je duplicirao Voyager. Nesvjesni da postoje dva Voyagera, obje posade su pokušale stabilizirati rastuću količinu antimaterije bombardiranjem protonima. Jedan od dva broda ispalio je protone prvi, pa je teško oštetio onaj drugi. Harry biva "usisan" u svemir na trupu broda. Kada je neoštećeni Voyager bio prisiljen uništiti se zbog napada Vedienaca, Harry i tek rođena Naomi Wildman su prešli na drugi Voyager.